TAKUNI ผุดบ.ย่อย “ทาคูนิ แลนด์” ลุยธุรกิจพัฒนาอสังหาริมทรัพย์
TAKUNI ผุดบ.ย่อย “ทาคูนิ แลนด์” ทุนจดทะเบียน 1 ล้านบาท ลุยธุรกิจพัฒนาอสังหาริมทรัพย์ หวังกระจายความเสี่ยง-หนุนธุรกิจโตแกร่ง
27 ม.ค. 2560

บริษัททาคูนิ กรุ๊ป จำกัด (มหาชน) หรือ TAKUNI ระบุว่า เมื่อวันที่ 26 ม.ค.60 ที่ประชุมกรรมการได้มีมติจัดตั้งบริษัทย่อยใหม่ภายใต้ชื่อ บริษัท ทาคูนิ แลนด์ จำกัด โดยจะจดทะเบียนจัดตั้งในวันที่ 13 ม.ค.60 เพื่อประกอบธุรกิจพัฒนาอสังหาริมทรัพย์ มีทุนจดทะเบียน 1,000,000 บาท ประกอบด้วยหุ้นสามัญ 10,000 หุ้น มูลค่าที่ตราไว้ หุ้นละ 100 บาท (ชำระเต็มจำนวน) ซึ่งบริษัทถือหุ้นในบริษัทย่อยสัดสวนร้อยละ 99.97 ของทุนจดทะเบียน
ทั้งนี้ การลงทุนจัดตั้งบริษัทย่อยดังกล่าวจะเป็นช่องทางที่ช่วยสร้างการเจริญเติบโตให้กับธุรกิจของบริษัทและเป็นการกระจายความเสี่ยงจากการดำเนินธุรกิจหลักเพียงอย่างเดียว
ขณะเดียวกันยังมีมติให้ให้ดำเนินการเลิกกิจการและชำระบัญชีของบริษัทย่อยชื่อว่าบริษัท นิวแมนกรีน จำกัด หลังไม่มีการประกอบธุรกิจและยังไม่มีแผนการประกอบธุรกิจเชิงพาณิชย์ ทั้งนี้ การยกเลิกบริษัทย่อยดังกล่าวไม่ส่งผลกระทบต่อการดำเนินงานของบริษัทแต่อย่างใด 